|  |
| --- |
|  |

**Kraljevstvo Hadramaut** bilo je antičko kraljevstvo iz predislamskog doba na tlu današnjeg Jemena na teritoriju Hadramauta.

Historija
---------

Prvi poznati zapisi o Kraljevstvu Hadramaut su poznati iz 8. st. pne. Izvan evropskog kruga se Kraljevstvo Hadramaut prvi put spominje u jednom staro Sabejskom spisu *Karab il Vatara* s početka 7. st. pne. u kojem on navodi kralja Hadramauta - *Jada ila*, kao jednog od svojih saveznika. 
Kada je Minejsko kraljevstvo preuzelo kontrolu nad karavanskim putevima u 4. st. pne. Hadramaut se tome prilagodio tako da je ušao u savez s njima, najvjerojatnije zbog komercijalnih interesa. 

Vrč iz Hadramauta, danas u Louvru
Kasnije je Hadramaut ponovo postao potpuno nezavisan, ali je od tada počeo biti stalna meta napada od strane sve moćnijeg susjednog Kraljevstva Himjar pri kraju 1. st. pne. ali se uspješno othrvao napadima. Kraljevstvo Hadramaut doseglo je svoj zenit sredinom 2. st. kad je sebi pripojilo susjednu istočnu Kraljevinu Kataban. U tom razdoblju je svo vrijeme, Hadramaut bio u neprekidnim ratovima sa susjednim kraljevstvima Himjar i Saba. Sabejski kralj *Šajrum Avtar* je čak uspio zauzeti glavni grad i kraljev dvor Šabvu - 225 godine.

Od tog vremena se pojavljuje i novi subjekt u borbi za južno Jemenski prostor Kraljevstvo Aksum iz Etiopije. Kralj Aksuma *Gadarat*, napadao je na Jemen raspršivši svoje snage, svog sina *Bejga* poslao je na zapadne obale Jemena da zauzme Zafar tadašnju prijestolnicu Himjara, a dio snaga poslao je na južne obale Jemena da se bore protiv Hadramauta, jer su oni tad bili Sabejski saveznici.

Kraljevstvo Hadramaut je trajalo sve do oko 300 godine kad ga je na kraju osvojio himjarski kralj *Šamar Juhariš*, koji je tako uspio ujediniti cijeli jug Jemena.

Kraljevi Hadramauta
-------------------

Ovaj popis uglavnom slijedi istraživanja Kenneth A. Kitchena

| Ime | Vrijeme vladanja |
| --- | --- |
| Jada il | od 685. god. pne. |
| Prekid tradicije |  |
| Šar Alhan | od 350. god. pne. |
| Jada il Bajin I. |  |
| Ilsama Dubjan |  |
| Jita il |  |
| Prekid tradicije |  |
| Jada ib Gailan |  |
| Dio kraljevstva Kataban |  |
| Prekid tradicije | oko 180. god. pne.- 50. god. |
| Ilaz Jalit I. | od 30. god. |
| Jada il I. |  |
| Jašhur il Juhariš |  |
| ? |  |
| Jadi ab Gailan I. |  |
| Jada il Bajin II. | od 140/41. god. |
| dva nepoznata vladara ? |  |
| Jadi ab Gailan II. | od 190. god. |
| Jada il II. |  |
| Ilaz Jalit II. | od 213/4 do oko 225. god. |
| nepoznati vladar |  |
| Jada il Bajin III. |  |
| nepoznati vladar |  |
| Jada il Bajin IV. | oko 250. god. |
| Jadi ab Bajin III. |  |
| Ilrayum Yadum |  |
| Jadi ab Ghilan III. |
| Šarah il | oko 285.-290. god. |
| Rabšams III. |
|

Pogledajte i ovo
----------------

* Sabejsko kraljevstvo
* Minejsko kraljevstvo
* Kaljevstvo Kataban
* Kraljevina Himjar
* Hadramaut

Izvori
------

1. ↑  Müller, Walter W. "Hadramaut", *Encyclopaedia: D-Ha*, str. 965-6.

Literatura
----------

* K. A. Kitchen: *Documentation for Ancient Arabia.* Volume I, Liverpool 1994, ISBN 0-85323-359-4
* Andrej Korotajev. *Pre-Islamic Yemen*. Wiesbaden: Harrassowitz Verlag, 1996. ISBN 3-447-03679-6.
* Hermann von Wissmann: *Zur Geschichte und Landeskunde von Alt-Südarabien.* (Sammlung Eduard Glaser, Nr. III = Österreichische Akademie der Wissenschaften, philosophisch-historische Klasse, Sitzungsberichte, Band 246) Böhlaus, Wien 1964

Eksterni linkovi
----------------

***Hadramautsko Kraljevstvo*** na Wikimedijinoj ostavi

* Popis vladara Hadramauta Arhivirano 2009-07-13 na Wayback Machine-u (`en`)